ועדת הכלכלה, כנסת 20, פרוטוקול מספר 643, 2017-12-25 11:15

איתן כבל: גברתי מנהלת הוועדה, גברתי היועצת המשפטית, לכבוד הוא לנו לפגוש בך לראשונה כמובילה דיון.

איתן כבל: רשמת, דובר, אורחים נכבדים, היום יום שני, הנושא שעל סדר יומנו קצר: תקנות המתווכים במקרקעין (תיקון מס' 2), התשע"ח-2017.

איתן כבל: מי מציג את העניין?

<אסף נועם: אני אציג, אני מהלשכה המשפטית במשרד המשפטים.

<אסף נועם: בהתאם לחומר שהעברנו לוועדה, משרד המשפטים בעצם מציג כאן תיקון שמפחית 25% בגובה האגרה השנתית שנדרשים לשלם המתווכים במקרקעין.

<אסף נועם: סכום האגרה השנתית כיום עומד על 482 שקלים, והוא צפוי לרדת ל-361 שקלים.

<אסף נועם: זה שיעור של 25% בדומה להפחתה שנעשתה לאחרונה אצל רואי החשבון, גם 25% הפחתה באגרה השנתית.

<אסף נועם: שם צריך להגיד שהאגרה השנתית גבוהה יותר.

<אסף נועם: העלות של המהלך זה 2,200,000 שקלים בשנה ובעצם משרד האוצר מכסה את העלות הזאת מתקנת עתודה לאור סעיף הנומרטור, סעיף 40א רבתי לחוק יסודות התקציב.

<אסף נועם: בעצם ההפחתה הזאת נועדה לתת ביטוי למהלך רוחבי של משרד המשפטים בכל היחידות שמסדירות מקצוע ושנקבעות בהן אגרות שנתיות כדי להגביר את הזיקה בין עלויות השירות לבין גובה האגרה שנגבית.

איתן כבל: א.

איתן כבל: תודה.

איתן כבל: ב.

איתן כבל: למה לא תעשו הפחתה נוספת לחיילי מילואים?

איתן כבל: זה היה על ה...

<אסף נועם: אני מזכיר לאדוני - -

<אתי מויאל: - - -

איתן כבל: נכון, אתה צודק.

איתן כבל: זה גם פה תוספת, כן.

איתן כבל: אני ראיתי לרגע רואי חשבון אז את צודקת.

איתן כבל: יש הערות?

איתן כבל: התייחסויות?

איתן כבל: שם ותפקיד.

יצחק לוי: אני יושב ראש לשכת המתווכים הארצית.

יצחק לוי: ההפחתה למשרתי מילואים זה מהתעריף החדש?

<אסף נועם: כן.

<אסף נועם: צריך להדגיש שההפחתה של 50% לחיילי מילואים פעילים היא על התעריף החדש המוזל.

איתן כבל: מה שנקרא: כתבה כפולה.

איתן כבל: נדמה לי שזה כבר נאמר אז, בדיון הקודם, כשהודיעו שהם יביאו את ההפחתה הנוספת הזאת.

איתן כבל: הערות נוספות?

<אסף אפשטיין: אני סגן יושב ראש לשכת המתווכים בירושלים, חבר הנהלה ארצית.

<אסף אפשטיין: אני רוצה להגיד תודה רבה לכל העושים במלאכה.

<אסף אפשטיין: אנחנו, מהצד שלנו, בתהליכים מאד אינטנסיביים של ניסיונות להסדרת התחום מהכיוון שלנו, מנסים לרתום גם את אנשי הכנסת.

<אסף אפשטיין: תודה רבה לאתי מויאל, לרשות המתווכים ולאנשי משרד המשפטים.

<אסף אפשטיין: אנחנו מאוד מעריכים את זה ומקווים שזאת התחלה לדברים טובים נוספים.

<אסף אפשטיין: תודה רבה.

איתן כבל: תודה.

איתן כבל: בוקר טוב לחבר הכנסת חאג' יחיא.

איתן כבל: יש עוד מישהו שרוצה להתייחס?

איתן כבל: אני באמת רוצה לומר לכם תודה.

איתן כבל: זה לא מחזה נפוץ במחוזותינו, העניין שמשרד ממשלתי מתנדב להפחית אגרות ואפילו בדברי ההסבר כותב שההכנסות גדולות מההוצאות, ואי לכך הוא מתנדב להפחית את האגרות, ולו רק בשביל זה לומר לכם תודה בשמי, בשם כולם.

איתן כבל: אני אמסור את זה לשרה.

איתן כבל: באמת, היא אמרה לי שהיא הולכת למהלך כזה ובאמת, סבבה.

איתן כבל: אני מעלה להצבעה.

איתן כבל: סליחה, אני אקריא את הנוסח: תקנות המתווכים במקרקעין (תיקון מס' 2), התשע"ח-2017

<נעמה דניאל: רק הערה קטנה לנוסח: כיום התקנות קובעות שב-1 בינואר, שזה גם מועד התחילה של התיקון המוצע: בעצם יתעדכנו הסכומים לפי המדד, ולכן אנחנו מציעים במקום לנקוב בסכום שמשתנה, להגיד הסכום הנקוב בה.

<נעמה דניאל: כלומר, בתקנה 12 לתקנות המתווכים במקרקעין, בתקנת משנה א3 במקום "הסכום הנקוב בה" יבוא 361 כדי למנוע אפשרות לטעויות.

איתן כבל: כן?

<אסף נועם: מקובל.

איתן כבל: אוקי, אני מעלה להצבעה.

איתן כבל: מי בעד, ירים את ידו.

איתן כבל: בעד – 2

איתן כבל: נמנעים – אין

איתן כבל: תודה רבה לכם.

איתן כבל: הישיבה נעולה.